
DE  GASTRITIDE  CHRONICA. 


DEFINITIO.  * 

Gastritis,  ventriculi  inflammatio,  ex  voce  graeca 
yainrjQ , ventriculus,  et  terminatione  <r/g,  quae 
quidem  statum  inflammatorium  significat,  compo- 
sita est.  Gastritis,  quod  situm  attinet  inflamma- 
tionis, varia  esse  potest  et  quidem  aut  tunica  se- 
rosa, aut  tunica  muscularis  et  tunica  sic  dicta  pro- 
pria, aut  tunica  mucosa  imprimis  ex  inflammatione 
laborat.  Qua  membrana  ventriculi  mucosa  cor- 
ripitur, ea  plurimum  occurrit  inflammatio.  Quae 
quidem  acutum  multo  rarius  quam  chronicum  ex- 
hibet decursum. 


HISTORIA  ET  LITTERATURA. 

Scriptores  antiquiores  quamquam  affectiones 
morbosas  ventriculi  commemorant,  tamen  non  ac- 

curate,  quod  ad  diagnosin  et  pathologiam  spectat, 
de  iis  disseruerunt.  Sic  recentiores  quoque  usque 
ad  initium  hujus  saeculi  multa  quidem  de  acula 
gastritide  enarrant,  gastritis  vero,  quae  propria 
vocatur  chronica , plane  apud  eos  desideratur. 
Tum  demum,  quum  anatomiam  pathologicam  sub- 
tilius perscrutari  inceperunt,  factum  est,  ut  mor- 
bus noster  accuratius  uberiusque  distingueretur. 
Ex  scriptoribus  afttem,  qui  de  gastritide  chronica 
varia  in  lucem  ediderunt,  praestantiores  brevibus 
commemorare  sufficiat. 

1)  G.  van  Swieten,  commentarii  in  Boerhave  apho- 
rismos  de  cognoscendis  morbis.  Vol.  III.  pag.  144. 

2)  Fr.  Hoflmann,  dissert.  de  ventriculi  inflammat. 
Halae  1706.  Id.  in  opere  suo:  systema  medicinae  ra- 
tional.  Basii.  1783.  Tom.  Y.  P.  I.  pag.  371. 

3)  Rosenstein  de  inflammat,  ventriculi.  Upsal.  1741. 

4)  Johnston,  diss.  de  gastritide.  Edinburg.  1790. 

5)  Pet.  Frank  de  curandis  hominum  morbis  epitome. 
Venetiis  1794.  Yol.  II. 

6)  Henning,  Kennzeichen  und  Hcilungsart  derEnt- 
ziindung  des  Magens  nnd  der  Gedarme.  Kopenhagen 
und  Leipzig  1795. 

7)  Marcus,  specielle  Therapie.  T.  II.  pag.  99. 

8)  Valentin  ab  Hildenbrand,  institutiones  praclicae 
medicae.  Vindob.  1817.  Tom.  IV.  pag.  292. 

9)  Curt.  Sprengel,  institutiones  medicae.  Mediolani 
1817.  Vol.  VI. 

10)  Pemberton,  Praklische  Abhandl.  uber  verschie- 

dene  Krankheiten  des  Unterleibs.  A.  d.  Engl.  von  G. 
von  dem  Busch.  Bremen  1817. 

11)  James  Anesly,  uber  Entzlindung  und  organi- 
sche  Verletzung  des  Magens.  Auserlesene  Abhandlungen 
fiir  practische  Aerzte.  T.  35.  pag.  541. 

12)  Krukenberg,  Jahrbiicher  der  ambulatorischen 
Klinik  zu  Halle.  Halle  1820.  T.  2 pag.  251 — 324. 

13)  Polii,  collectanea  quaedam  de  gastritidis  mor- 
borumque, qui  eam  sequuntur,  pathologia.  Diss.  inau- 
gural.  Lips.  1822. 

14)  Broussais,  histoires  de  phlegmasies  ou  inflam- 
mations  chroniques  etc.  Paris  1826. 

Idem,  Vorlesungen  liber  die  gast.  Entziindungen. 
A.  d.  Franz.  von  Flek.  Rudolstadt  1829. 

15)  Larroque,  remarques  et  observations  sur  la  ga- 
strite  chronique  in  d.  nouvelle  bibliotheque  med.  Fevrier 
1828. 

16)  Berends,  Vorlesungen  uber  praktische  Arznei- 
wissenschaft,  herausgeg.  von  Dr.  Sundelin.  Berlin  1828. 

17)  Billard,  die  Schleimhaut  des  Magens  uud  Darm- 
kanals  im  gesunden  sowohl  ais  krankhaften  Zustande. 
A.  d.  Franz.  von  Urban.  Leipzig  1828. 

18)  Rene  Prus,  neue  Untersuchungen  liber  die  Na- 

lur  und  Behandlung  des  Magenkrebses.  A.  d.  Franz. 
init  Zusiitzen  von  Balling.  YVurzburg  1829. 

19)  Hoffmann,  collectanea  ad  cognitionem  morbo- 
rum ventriculi  organicorum.  Diss.  inaug.  Lipsiae  1829 

20)  J.  Abercrombie,  palhologische  und  prakt.  Un- 
tersuchungen  liber  die  Krankheiten  des  Magens  ctc. 
A.  d.  Engl.  v.  d.  Busch.  Bremen  1830. 

21)  Lesser,  die  Entziindung  und  Versclnvarung  der 
Schleimhaut  des  Verdauungskanals.  Berl.  1830.  p.  166. 

22)  Eisemnann,  die  Krankheitsfamilie  Pyra,  Schlcim- 
hautsexantheme.  Erlangen  1834. 

23)  Pemberton,  die  Krankheiten  der  Unterleibs- 
organe.  4te  Aufl.  1836. 

24)  Stokes,  uber  die  Heilung  der  innern  Krankhei- 
ten von  dem  Standpunkle  d.  neuesten  Erfahrungen  am 
Krankenbette.  A.  d.  Engl.  von  Behrend.  Leipzig  1835. 
pag.  14  — 36. 

25)  Encyclopadisches  Worterbuch  der  med.  Wissen- 
schaft.  Herausgegeben  v.  d.  Professoren  der  medicin. 
Facultat  zu  Berlin.  Berlin  1835.  T.  13. 

26)  Berndt,  Lehre  von  d.  Entzundungen.  Greifs- 
wald  1838.  T.  II.  Sect.  2. 

27)  L.  Schoenlein,  allgcmeine  und  speciellc  Palho- 
logie.  St.  Gallen  1841. 

28)  K.  H.  Baumgaertncr , Ilandbuch  der  speciellen 
Krankheits-  und  Heilungslehrc  ctc.  Stuttgart  1842. 

DE  MORBI  SYMPTOMATIBUS. 

Symptomata  morbi  incipientis  levia  atque  oc- 
culta sunt;  quum  tunica  mucosa,  quae  praecipue 
gastritide  chronica  vexatur,  tam  exiguam  reactio- 
nis vim  prae  se  ferat,  ut  minores  ejus  affectio- 
nes ac  perturbationes  minus  pateant.  Postquam 
vero  moi*bus  et  extensitate  et  intensitate  auctus 
est  ac  mutatio  texturae  organicae  accessit,  signa 
prodeunt  et  localia  et  universalia,  quae  essentia- 
lia ac  peculiaria  dici  mereantur. 

Quae  quidem  symptomata  nostro  morbo  pe- 
culiaria reperiuntur,  haecce  sunt. 

Gravissimum  ac  constantissimum  signum  do- 
lor, modo  mitis,  modo  acerbus,  qui  nunc  longius, 
nunc  brevius  perdurat.  Quo  longius  gastritis  pro- 
cessit, quo  magis  ventriculi  textura  degenerata, 
eo  constantior  atque  atrocior  dolor  esse  solet. 
Dolores  vero  tum  augentur,  tum  tantopere  dimi- 
nuuntur, ut  aegroti  saepe  diutius  a doloribus  va- 
care videantur.  Plerumque  tamen  fit,  ut  dolores 
semper  externa  digitorum  pressione,  ciborum  co- 
ctione excitentur,  nec  non  cibis  crudis,  acribus, 
salsis  potuque  irritante , animi  perturbationibus, 
imprimis  deprimentibus,  nec  minus  refrigeratione 
praegressa  atque  oppressis  secretionibus  solitis, 

praecipue  mensium  et  haemorrhoidum  fluxu.  Quan- 
do vero  exacerbatione  crescunt,  ad  dorsum  et 
humeros,  praecipue  autem  ad  anteriorem  pectoris 
partem  et  cardiam  progredi  solent,  ut  suffocationis 
et  spasticae  oesophagi  contractionis  sensum  effi- 
ciant 1).  In  tali  insultu  saepius  fieri  solet,  ut  in 
regione  epigastrica  pulsatio  quaedam  percipiatur 
In  statu  jejuno  dolores  sunt  graviores,  cibis  vero 
sumptis  sensatio  premens  solum  exoritur,  qnae 
tamen  peracta  digestione  evanescit  2). 

Si  dolorum  indolem  respicis,  maxima  eorum 
varietas  tibi  obveniet,  quae  ex  individualitate  ae- 
groti, e morbi  sede  et  progressione,  ex  exacer- 
batione ac  remissione  proficisci  videtur.  Alii  do- 
lores describunt  obtusos,  alii  prementes,  alii  ar- 
dentes, pungentes,  lancinantes.  Sunt  qui  repente 
molestum  frigoris  sensnm  in  ventriculi  regione 
quaerantur;  aliis  calor  nimius  est 3). 

Aliud  symptoma,  quod  gastritidem  chronicam 
semper  comitatur,  in  laesa  ventriculi  functione 
cernitur.  Appetitus  ciborum  imminutus  aut  nui- 


*)  Berndt  1.  c.  pag.  764. 

2)  J.  N.  Petzold,  Verliartung  und  Verengerung  des  un- 
tern  Mage  n mundes. 

3)  Jaenke,  diss.  de  gastritide  chronica.  Berlin  1830. 

Ius,  sitis  adaucta,  lingua  plerumque  albo  inuco 
vel  subflavo  tegmento  obtecta,  aut  rubra.  Occur- 
runt quoque  casus,  in  quibus  radix  linguae  fusca, 
apex  vero  ruber  ac  siccus  apparet v).  Rarius 
tantum  lingua  sicca  atque  aspera.  Gustus  depra- 
vatus vel  acidus  vel  amarus;  nonnunquam  nausea 
accedit  et  mox  pyrosis  ventriculi,  ructus,  vomi- 
tus. Qui  quidem  sub  initio  morbi  rarius  tantum, 
inter  vehementes  doloris  exacerbationes,  postea 
vero,  praecipue  quum  desorganisationes  exortae 
sunt,  saepius  occurrit.  Aegri  semel  vel  saepius 
per  diem  sine  ulla  occasione  vomunt,  vel  blan- 
dissimo cibo  potuqne  assumpto.  Quod  ad  brevius 
aut  longius  temporis  spatium  attinet , quo  cibi 
sumpti  vomitu  redduntur,  morbi  sedem  respicia- 
mus  necesse  est.  Etenim  si  affectio  morbosa 
circa  pylorum  aut  in  hoc  ipso  sedet,  plerumque 
nonnullis  post  coenam  horis  vomitus  excitatur; 
sin  vero  cardia  praesertim  affecta  est,  cibi  capti 
priusquam  in  ipsum  ventriculum  pervenerunt,  vo- 
mitu rejiciuntur *  2). 

Materiae  quae  ejiciuntur  valde  inter  se  dif- 
ferunt. Sunt,  qui  vomitu  edant  mucum  tenacem, 


*)  Lesser,  I.  c. 

2)  Chardtd  in  C.  W.  Hufelands  Journal  T.  I.  pag.  154. 

subfuscum ; sunt,  qui  materiam  chocolateam  et 
sanguineo  - nigram  evomant.  Saepius  nonnullos 
cibos  ventriculus  plane  fastidit,  nam  interdum  tan- 
tum solidi,  interdum  tantum  liquidi  cibi  evomun- 
tur l).  Sub  initio  morbi,  ut  experientia  nos  edo- 
cuit, cibi  plerumque  aquae  acidae  vel  amarae  co- 
pia commixti  ejiciuntur;  aut  materies  nihil  est 
nisi  larga  aquosi  turbidi  colluvies.  Morbo  autem 
progresso  et  longius  provecta  ventriculi  destruc- 
tione , foetida  et  interdum  putrida  evomuntur, 
quae  colorem  ostendunt  fuscum , vel  bruneum 
vel  nigrum  2).  Saepe  prasina  cernuntur,  pus  re- 
cens redolent  et  dulciusculum , insulsum  movent 
saporem. 

Occurrunt  praeterea  casus,  in  quibus  nullus 
vomitus  observatus  est,  quod  vulgo  accidit,  si 
omnes  ventriculi  membranae  corii  instar  indura- 
tae sunt,  si  tanta  ventriculi  extensio,  ut  omni  con- 
tractionis vi  careat,  si  denique  ventriculus  dege- 
neratus lymphae  plasticae  exsudatione  vicinis  par- 
tibus concrevit.  Sic  vomitus  quidem  non  appa- 


A)  Berncit  1.  c.  Krappe,  dissert.  de  gastritide  chronica. 
Berlin  1836. 

?)  Petzold  1.  c.  pag.  11.  Fiufelands  Journal.  Januar  1815. 
St.  6.  pag.  47. 


15 


vel,  sed  malum  in  pyloro  sedet,  neque  vero  illum 
reddit  angustiorem,  vel  si  in  ipso  cardiae  orifi- 
cio sedem  obtinet,  idque  ita  constringit,  ut  cibi 
ac  potus  in  ventriculum  aegrius  quidem  perve- 
niant, minime  vero  per  ingentem  cardiae  contrac- 
turam ad  oesophagum  redire  possint  1). 

Tertium  symptoma,  a permultis  scriptoribus 
commemoratum,  est  major  minorve  tumor,  qui 
manu  perscrutante,  degeneratione  membranarum 
ventriculi  jam  exorta,  in  praecordiorum  regione  2), 
imo  per  regionem  umbilicalem  percipitur.  Tumor 
saepe  fixum  tenere  locum,  saepe  pressioni  for- 
tiori cedere  digitisque  huc  illuc  moveri  posse  di- 
citur. Alii,  ut  Krukenberg  3),  hunc  tumorem 
nunquam  sese  invenisse  contendunt. 

Quibus  signis  missis  alia  symptomata  con- 
sensualia  sunt  notanda.  Alvus  pertinaciter  ob- 
structa, ut  post  tertium,  imo  sextum  demum  diem 
sedem  habeant  aegroti.  Excrementa  plerumque 
dura,  fusca,  nigra,  quasi  combusta  apparent;  in- 
terdum secedunt  albidae  faeces,  mucosae,  argilla- 
ceae, caprinis  stercoribus  haud  dissimiles;  subinde 


A)  Herbes,  diss.  de  gastritide.  Berlin  1831. 

2)  C.  Sprengel  1.  c.  Yol.  II J.  pag.  314. 

3)  I.  c.  T.  2.  pag.  263. 

excrementa  inveniuntur  qnasi  abscissa,  ac  tubu- 
losa, etiam  recessoria  feruntur  ‘).  Urinam  de- 
prehendimus flammeam,  jumentosam,  saepe  sero- 
sam, sedimento  albido,  mucoso  conspicuam,  cutem 
siccam,  rigidam,  turgorem  vitalem  minutum.  Prae- 
terea systematis  uropoetici,  totius  chylilicationis, 
praecipue  respirationis  morbi  comites  apparent,  et 
aegroti  cachecticam  prae  se  ferunt  speciem.  Fa- 
cies pallida,  lurida,  frons  rugosa,  pallidum  linea- 
mentum circa  os *  2).  Artuum  totiusque  corporis 
gravitas  ac  languor  in  dies  augetur.  Languet 
quoque  animus.  Aegroti  sunt  tristes,  morosi,  vi- 
tam pertaesi,  hypochondriaci.  Laborant  plerum- 
que doloribus  capitis  in  regione  frontali,  verti- 
gine, sensuum  obnebulatione,  photopsia,  lipothy— 
mia,  somno  fruuntur  aut  nimio  aut  nullo. 

Signum  reactionis  totius  organismi,  febris 
non  semper  adest,  si  paulatim  gastritis  oritur.  Si 
vero  sub  forma  subacuta  intrat,  febris  quoque 
comparet,  pulsus  sunt  parvi,  suppressi,  frequen- 
tes, interdum  rariores,  intermittentes,  ob  affectio- 
nem nervi  sympathici. 

*)  Krukenberg  1.  c.  T.  2.  pag.  257. 

2)  Berndt  1.  c. 

DE  MORBI  DECURSU  ET  EXITU. 

Gastritis  chronica  decursu  lento  insignis  est, 
nam  per  plures  menses,  adeo  annos  perdurare 
potest.  Plerumque  vero  in  sexu  virili  prius  ad 
exitum  pervenit  quam  in  sequiori,  propterea  quod 
mulieres  constitutione  lymphatica  plerumque  prae- 
ditae sunt,  ac  menses  derivationem  quandam  exer- 
cent, et  quia  viri  partim  sanitati  conservandae  ac 
therapiae  praescriptis  minus  satisfacere  solent, 
partim  pluribus  injuriis  obnoxci  sunt. 

Sunt  qui  decursum  gastritidis  in  tria  stadia 
dividant : stadium  inflammatorium,  stadium  indura- 
tionis  incipientis,  stadium  indurationis  praevalen- 
tis 1).  Haec  autem  divisio,  etiamsi  ad  prognosin 
curamque  statuendam  multum  valeat,  tamen  plane 
rejicienda  nobis  videtur,  quum  indura tio  non  in- 
flammatio, sed  potius  morbus  tantum  secundarius 
inflammationis  sit. 

Gastritis  chronica  aut  sanitate  aut  morbis  se- 
cundariis et  morte  finitur. 

Ventriculus  vero  sola  inflammationis  resolu- 
tione in  integrum  restituitur,  quae  vix  aliter  nisi 
per  lysin  adducitur  2).  Morbos  secundarios  re- 

*)  Schiiller,  diss.  de  gastrit.  chronica.  Gryphiae  1838. 

2)  Schonlein  1.  c. 

perimus  parfim  indurationem  atque  incrassationem 
tunicae  mucosae,  partim  extenuationem,  partim 
emollitionem,  quae  tanta  esse  potest,  ut  pressu 
mitiore  jam  tunicae  dirumpantur  (Andral,  Cru- 
veilhier,  Billard),  partim  denique  ulcerationem  cum 
perforatione  i).  Mors  variis  e causis  proficisci- 
tur. Aut  scirrhus  obitum  adducit,  quippe  febrem 
hecticam  vel  phthisin  abdominalem  exitans,  aut 
haematemesi  vita  finitur,  cujus  generis  plura  apud 
Abercrombie  inveniuntur  exempla.  Rarior  mortis 
causa  est  perforatio  ac  diruptio  ex  ulceratione  et 
emollitione.  Nonnullorum  vitae  tabes  sicca  finem 
imponit  2).  Alii  ascite  perimuntur  et  hydrotho- 
race.  Sunt  quoque  qui  sub  atroci  gastritidis  in- 
sultu inter  vehementissima  tormina  animam  exspi- 
rent, aut  enteritide  ac  peritonitide  accedente  in- 
tereant. 


DIAGNOSIS. 

Quum  gastritidis  chronicae  ineuntis,  nisi  ex 
inflammatione  aucta  profecta  est,  fere  nullum  ob- 
servetur signum,  quod  ad  alios  quoque  morbos 

1)  Bressler,  die  Krankheiten  des  Magens  and  Darinka- 
nals.  Berlin  1843. 

2)  Berends  1.  c.  T.  3.  pag.  296.  Krukenberg  1.  c.  T.  II. 
pag.  263. 

referri  possit,  morbi  nostri  initium  ejusque  gra- 
dum minorem  eum  aliis  morbis  confundi  posse, 
facile  patet.  Quare  aptum  videtur,  illos  status  mor- 
bosos haud  dissimiles  accuratius  distinguere.  In 
quorum  numero  imprimis  dyspepsia  habenda  est. 
Utrumque  morbum  si  recte  distinguere  velis,  duas 
potissimum  res  respicere  debes,  quae  quidem  sunt 
tum  decursus  utri  usque  morbi  aut  tardior  aut  ce- 
lerior, tum  sequelae,  quae  remedia  adhibita  exci- 
piunt. Gastritis  enim  chronica  lente  incedere  ac 
commorari  atque  remediis,  quae  dyspepsiam  tol- 
lunt, augeri  solet.  Majores  vero  gradus  cum 
morbis  hisce  confundi  possunt,  sed  difficilius. 

1)  Febres  gastricae  saepe  sensibilitatem  re- 
gionis epigastricae  augent  ejusque  dolorem  exci- 
tant. Sed  ex  causis,  ratione  formationis,  symp- 
tomatibus talem  statum  facile  discernes. 

2)  Cardialgia  est  neuralgia,  intermissione  et 
paroxysmis  alternat;  febris  plerumque  nulla,  pul- 
sus parvi  et  contracti,  urina  spastica;  dolores 
spastici  compressione  fortiore  evanescunt  et  se- 
cundum Berends  *)  scorbiculum  cordis  non  trans- 
grediuntur. Functiones  organorum  digestionis  mi- 
nus laesas  invenimus  quam  in  gastride.  Remedia 
antispastica  aegrotis  opitulantur. 


r)  1.  c.  T.  3.  pag.  290. 

3)  Rheumatismus  musculorum  abdominis  do- 
lorem in  regione  epigastrica  ac  praecordiis  qui- 
dem efficit,  sed  magis  exteriorem.  Praeterea 
functiones  digestionis  plane  non  alienatae. 

4)  Peritonitis  chronica.  Totus  venter,  est 
tensus,  inflatus,  adeo  dolorosus,  ut  aegri  vix  le- 
vissimam pressionem  ferant.  Vomitus  est  minus 
constans  quam  in  gastritide  ac  morbus  multo  ci- 
tius decurrit. 

5)  Mesenterilis  chronica.  Morbus  difficilli- 
mus cognitu,  in  quo  symptomatum  magnam  simili- 
tudinem et  quidem  digestionem  semper  laesam, 
dolores  umbilicum  occupantes,  fortiori  quovis  motu, 
externa  pressione  cressentes,  decursum  non  mi- 
nus tardum  invenimus.  Accedit  quod  mesenteritis, 
teneriori  aetati  peculiaris,  infantes  scrophnlosa  dis- 
positione et  cachectica  praeditos  afficit. 

6)  Pancreatitis  chronica.  Plurima  et  fere 
omnia  symptomata  gastritidem  chronicam  imitan- 
tur. Signa  vero  pancreatitidi  propria  sunt  dolores 
pone  ventriculum,  quasi  e spina  dorsi  originem 
ducentes;  salivatio  vomitusque  salivales,  aquosi  et 
viscosi  cum  diarrhoea  salivali  alternantes  *) 

7)  Omentitis  chronica.  Quamquam  haud  dis- 

*)  Hfarlefs,  die  Krankheiten  des  Pancreas.  Niirnherg 

J812.  Hufeland's  Journal.  J.  54.  St.  4.  1822.  p.  3 — 15 

similis,  tamen  a morbo  nostro  facile  discernitur. 
Certa  diagnosis  illaesa  tantum  functione  omnium 
ceterorum  abdominis  organorum  tieri  potest. 

Alias  adhuc  formas  proferre,  longum  est,  nec 
necessarium,  cum  cuique  symptomata  accurate  per- 
lustranti morbi  hujus  ab  aliis  differentia  eluceat 
necesse  sit. 

AETIOLOGIA. 

Inter  momenta  disponentia  universalia,  quae 
ad  morbum  nostrum  conformandum  plurimum  va- 
lent, primum  clima  est  accusandum.  Gastritis  sci- 
licet, chronica  in  regionibus  septentrionalibus  im- 
primis nobis  occurrit  et  maxime  in  oris  maritimis. 
Deinceps  tempestatis  ratio  est  habenda,  quod  tem- 
pus vernale  et  autumnale  constitutione  rheumatica 
maxime  excellere  videntur,  quae  homines  ad  ga- 
stritidem  subacutam  propensos  reddit.  Adeo  en- 
demius  occurrit  morbus,  praecipue  his  in  terris, 
quae  humidis  ac  paludosis  abundant  regionibus,  e. 
g.  in  Hollandia,  Frisia.  Quod  momenta  attinet 
disponentia  individualia,  homines  praecipue  ad  ga- 
stritiden  inclinantes,  qui  constitutione  robusta  ac 
musculari,  fibra  sicca  et  colore  minus  tenero  at- 
que albo  *),  neque  minus  qui  debiles  sunt,  qui 


J)  Broussais  1.  c. 

cachexiis  laborant  ac  rheumatismo  facile  afficiun- 
tur. Licet  quavis  aetate,  cum  teneriore  tum  pro- 
vectiore morbum  oriri  sciamus,  tamen  homines 
natu  majores,  praesertim  mulieres,  circa  annum 
quadragesimum  usque  ad  sexagesimum  gastritide 
corripi  compertum  habemus.  Homines  atrabilario 
habitu  praediti,  et  plethora  abdominali,  haemorr- 
hoidibus  et  catameniis  anomalis  laborantes,  haud 
raro  morbo  isto  subiguntur,  neque  minus,  apud 
quos  arthritis  imperfecta  atque  anomala  in  con- 
spectum venit.  Praeterea  eos,  qui  gastritide  jam 
semel  laboraverunt,  haud  raro,  exiguis  causis  al- 
latis, propensos  esse  ad  recidiva,  non  praetereun- 
dum esse  mihi  videtur.  Deinceps  nimius  potuum 
spirituosorum , fermentantium,  relaxantium  usus, 
tum  crudorum  abusus  cibornm  sunt  accusandi.  De- 
nique adnotandum  est,  continuam  ventriculi  com- 
pressionem, quae  quibusdam  opificibus  communis 
est,  e.  g.  sutoribus,  sartoribus,  textoribus,  gastri- 
tidi formandae  maxime  favere. 

Causarum  occasionalium  numerus  tantus  est, 
ut  non  nisi  praecipuas  hoc  loco  referre  nobis  li- 
ceat. Interdum  gastritis  chronica  ex  acuta  pro- 
ficiscitur non  plane  resoluta.  Huc  etiam  referen- 
dae sunt  viscerum  vicinorum  inflammationes,  status 
gastricus  congestivus;  porro  febres  constitutione 

aestiva  provocatae,  saepissime  morbo  nostro:  an- 
sam praebent  1).  Frequentissima  causa  refrige- 
ratio, sive  totius  corporis,  sive  singularum  partium, 
praecipue  pedum  transpirationem  supprimit,  vel  in 
ipsum  ventriculum  agit.  Que  accedunt  cibi  irri- 
tantes et  calefacientes,  difficiles  digesta,  praesertim 
rapide  devorati,  prae  omnibus  vero  abusus  spiri- 
tuosorum  vel  nimio  calore  vel  materia  pyriea  no- 
centium; remedia  acida,  et  mineralia  et  vegetabi- 
lia, tum  acria,  imprimis  emetica  et  purgantia  dra- 
stica;  nec  minus  venena  acria.  Animi  affectus 
deprimentes , praecipue  ira  ac  moeror  diutinus, 
non  levis  sunt  momenti.  Dein  catameniorum  et 
haemorrhoidum  suppressio  huc  est  referenda.  Etiam 
metastases  arthriticae  ac  rheumaticae  a nonnullis 
auctoribus  inter  causas  occasionales  habentur.  Sa- 
tis denique  est  notum,  gastritidem  chronicam  saepe 
exanthematum  repressionem  ulcerumque  exsicca- 
tionem sequi.  Stollio  auctore  nonnulla  exanthe- 
mata epithelium  oris,  oesophagi,  adeo  ventriculi 
infestare  solent,  id  quod  per  vomitum,  diarrhoeas 
doloresque  cardialgicos  manifestatur.  Secundum 
Broussais  et  Bayle  2)  saepe  connexus  quidam  in- 

*)  Krukenberg  1.  c.  T.  2. — Sprengel  1.  c.  Vol.  VI.  p.3L4 
Broussais,  Examen  des  doctrines  medicales  ete.  Vol.  III, 
Paris  1821,  - — Berends  1.  c.  T.  3.  pag.  326. 

2)  Bressler  1.  c. 

ter  gastritidem  chronicam  et  nonnullas  morborum 
psychicorum  formas,  praecipue  melancholiam  ani- 
madverti potest. 


PROGNOSIS. 

Ventriculus  quum  focus  digestionis  sit,  a cu- 
jus activitate  normali  totius  corporis  salus  profi- 
ciscitur, prognosis  in  universum  bona  esse  vix 
potest.  Malum  sola  inflammationis  resolutione  tol- 
litur.  Ceteri  exitus  plerumque  mortem  ad  ducunt. 

In  prognosi  vero  speciali  statuenda  res  aliter 
se  habet.  Eterim  quamdiu  mera  inflammatio 
praevalet,  praedictio  haud  mala  mihi  videtur,  quod 
ars  medica  ad  istam  mitigandam  multum  valet,  ita 
ut  remediis  aptis  tempestive  adhibitis  cedere  soleat. 
At  quo  diutius  morbus  persistit,  quo  majora  cepit 
incrementa,  quo  magis  ventriculus  jam  destructus 
est,  eo  pejor  prognosis.  Ventriculus  degeneratus 
in  integrum  nunquam  restituitur.  Ubi  morbus  se- 
dem fixit  in  cardia,  praesagium  multo  pejus,  quam 
si  alias  regiones  ventriculi  praesertim  pylorum  oc- 
cupavit. Sed  etiam  ex  causa  gastritidis  pendet 
augurium.  Nam  si  cum  dyscrasia  aliqua,  siculi 
scrophulosa,  rheumatica,  arthritica  vel  cum  hae- 
morrhoidum  et  menstruationis  suppressione  nexum 
alit,  gastritis  pertinax  est.  Tum  qui  aegroti  res 

obnoxias,  quas  supra  descripsimus  vitant,  praeci- 
pue diaeta  apta  et  moderata  utuntur,  meliore  prog- 
nosi laetantur.  Inflcmmatione  non  resoluta,  si  morbi 
secundarii  coerceri  non  possunt,  aegroti  marasmo, 
tabe,  hydrope,  enteritide,  peritonitide,  haemate- 
mesi, carcinomate  pereunt. 


THERAPIA. 

Primum  medelae  objectum  causas  removendas 
complectitur.  Metastases  igitur  rheumaticas,  arthri- 
ticas, haemorrhoidum  mensiumque  suppressionem, 
sudores  pedum  repercussos,  ulcera  intempestive 
sanata  ita  respiciamus  necesse  est,  ut  aut  secre- 
tiones consuetas  restauremus  aut  alias  in  earum 
locum  substituamus.  Omnino  oportet  nos  ventri- 
culi irritationem,  quantum  fieri  potest  mitigare; 
igitur  primum  diaeta  recte  ac  moderate  institui 
debet.  Alimenta  sint  blanda,  velut  lac  aut  juscu- 
lum carnis,  sed  parvis  dosibus  saepius  repetendis. 
Alii,  ut  Wolff,  aquam  Selteranam  cum  lacte  com- 
mendant; alii,  ut  Delpech,  aequales  partes  aquae 
et  lactis;  alii,  ut  Most,  magnam  laudant  mellis  co- 
piam 1).  Contra  omnes  res  spirituosas  acres  atque 


*)  Krappe  de  gastritide  chronica. 

aromaticas,  calefacientes  evitare  oportet.  Cetero- 
quin  opus  est,  ut  aegroti  animi  pathemata  depri- 
mentia et  omne  refrigerium  vitent. 

Jam  vero  ad  indicationem  morbi  pervenimus. 
Inflammatio  quum  sit  chronica,  vix  unquam  ve- 
naesectio  instituenda  erit.  Tanto  major  est  uti- 
litas hirudinum  ad  epigastrium  aut  ad  anum  et 
genitalia  virilia  positarum  saepiusque  repetitarum. 
Similem  successum  cucurbitularum  applicatio  prae- 
bet. His  sunt  conjungenda  remedia  per  antago- 
nismum  derivantia,  balnea  tepida,  pediluvia,  mo- 
xae,  fonticuli,  vesicantia,  setacea,  sinapismi,  inun- 
ctiones irritantes,  potissimum  e tartaro  stibiato  com- 
positae. Stokes  unciam  unam  unguenti  tartari  sti— 
biati  cum  drachma  ungt.  mere,  conjungit  *). 

Inter  remedia  interna  praecipue  numeranda 
sunt  haecce.  Primum  irritationem  ventriculi  mi- 
tigantia ac  leniter  refrigerantia,  quare  saturationem 
cali  carbonici,  pulverem  aerophorum  bono  dabis 
cum  successu,  Salia  media,  ut  kali  lartaricum, 
natrum  sulphuricum,  magnesia  sulphurica,  ad  ob- 
structionem alvi  tollendam  minus  apta  nobis  vi- 
dentur, sed  clysmata  aperientia  magnum  praebent 
commodum.  Praestantissimam  ulitilatem  habere 


*)  Bressler  1.  c. 

videtur  curationis  methodus,  qua  Berndt  uti  solet. 
Aegrotus  enim  lacte  tantum  nutritur,  id  autem  non 
nisi  parvis  dosibus,  saepius  per  diem  porrigitur; 
simul  etiam  magnesia  usta  ad  aciditatem  absor- 
bendam datur,  ita  ut  aegroti  ter  per  diem  coch- 
lear parvum  sumant.  Quae  tamen  curandi  ratio 
ut  bonum  ac  sufficientem  praebeat  effectum,  per 
longum  tempus  adhibenda  est  1). 


Ubi  gastritis  chronica  saepius  recidiva  fuit, 
neglectaque  ventriculi  membranas  plus  minusve 
degeneravit  et  induravit:  anliphlogistica  remediis 
stomachi  irritationem  mitigantibus,  partes  indura- 
tas resolventibus  simulque  derivantibus  adjuvari 
oportet.  Huc  pertinent  mercurialia , praecipue 
calomelas,  antimonialia,  flores  zinci,  magisterium 
bismuthi  cum  ext,  hyoscyami,  cicutae,  belladon- 
nae,  opio. 

Berndt  in  hoc  stadio  formulam  laudat,  quam 
Haler  praescripsit: 

I^e.  Saponis  medicati  drachm.  ij 
Calomelanos  drachm.  [> 

Opii  puri  scrupi.  /?. 

M.  f.  pilulae  pond.  gr.  ij 

S.  Mane  et  vesperi  tres  pilulae  sumantur. 


l)  1.  c. 

Formula,  qua  Krukenberg  uti  solet,  haec 

est : 

l$c.  Magist.  bismuthi  gr.  ij 
Ammon.  carb.  gr.  j 
Opii  puri  gr.  | 

Elaeosacch.  cajeput.  gr.  xij. 

M.  f.  pulv.  Disp.  tal.  dos.  No.  XII. 

D.  in  vitro  albo  bene  clauso. 

S.  Ternis  horis  hauriatur  pulvis. 

Haec  vero  formula  magis  ad  cardialgiam  quam 
ad  gestritidem  chronicam  pertinere  mihi  videtur. 

Wolff  laudat  hydrargyrum  zooticum  x),  quod 
hac  formula  praescripsit: 

IJc.  Hydrargyr.  zootici  gr.  •? 

Pulv.  gumm.  mimos,  gr.  iij 
Sacch.  albi  gr.  vj. 

M.  f.  pulv.  Disp.  tal.  dos.  No.  IV. 

D.  ad  chartam  ceratam. 

S.  In  dies  usurpandae. 

Ceterum  Johnson  argentum  nitricum,  Stokes 
et  Bardsley  morphium  aceticum , Abercrombie 
aquam  calcariam  et  solutionem  Fowleri  in  stadio 
morbi  provectiore  commendant.  Quae  praecipue, 
ubi  gastritis  ex  febribus  intermittentibus,  arthri- 
tide, rheumatismo  neglecto,  ex  acrimonia  psorica 


*)  Krappe  1.  c. 

atque  herpetica  orta  erat,  cum  fructu  guttis  tri- 
bus quatuorve  bis  per  diem  porrecta  est. 

Postquam  nobis  contigit,  ut  inflammationem 
amoveremus,  reconvalescentiam  ad  perfectam  sa- 
nationem reducere  restat.  Hoc  tempore  maximam 
opem  ferunt  succi  recens  expressi,  ext.  grami- 
nis, taraxaci,  furnariae,  saponariae,  serum  lactis 
dulce,  aqua  selterana  commixtum,  aqua  calcaria, 
remedia  leviter  adslringentia  et  amara. 

Quamquam  gastritide  neglecta  nataque  ven- 
triculi degeneratione,  quin  sortem  aegrotorum  mi- 
seram sublevemus  et  certe  vitam  prorogemus, 
dubitare  non  licet;  tamen  omnia  fere  remedia  in 
tali  casu  spem  nostram  plane  eludant.  Sed  sin- 
gulos morbi  nostri  exitus  statusque  secundarios 
ac  curationem  uberius  describere  et  longum  est 
et  a proposito  nostro  abhorret. 


VITA. 


Ego  Franciscus  Carolus  Otio  EUmdorf  natus  sum 
Widenbrugi,  Guestphaliae  oppido,  a.  h.  s.  X.  die  XVII. 
m.  Martii  patre  Ckristopboro,  matre  Ellsabciha  e gente 
Bartels , quos  Deo  favente  adhuc  vivos  pio  gratoque 
animo  veneror.  Fidei  catholicae  addictus  sum.  Primis 
literarum  elementis  in  progymnasio,  quod  tunc  Widen- 
brugi florebat,  imbutus,  parentium  votis  obediens,  mer- 
catoris muneri  incubui. 

Annis  quinque  interjectis,  exercitum  a Friderico  Gui- 
lelmo  III,,  Borusorum  Rege,  ad  Belgas  observandos  trans 
Rhenum  missum  secutus,  per  annos  sex  militum  turmae 
tormentariae  dux  praeeram.  Anno  tricesimo  octavo,  ar- 
mis relictis,  amore  studii  medicinae  ardens  flagransque, 
primum  per  menses  sex  scholis,  quae  Monasterii  de  chi- 
rurgia et  anatomia  habentur,  assiduus  fui,  disesrentesque 
audivi  Cl.  Touriual  de  syndesmologia  et  osteologia, 
Cl.  Riefenstahl  de  splanchnologia;  Cl.  Roling  de  phy- 
sice et  astrologia;  Cl.  Retiis  de  botanice;  Cl.  Schmedding 
de  chemia.  Tum  Berolinnm  me  contuli  ibique  in  insti- 
tutum chirurgicum  universitatis  Fridericae  Guilelmae  Be- 
rolinensis  receptus  sum. 

Per  annum  unum  praelectionibus  interfui : 111.  Muel- 
ler  de  anatomia  generali  et  speciali  de  anatomia  orga- 
norum sensuum;  111.  Reciter  de  medicinae  encyclopae- 
dia;  111.  Wciss  de  mineralogia. 

Maturitatis  testimonio  munitus,  verno  tempore  anni 
h.  s.  quadragesimi  almam  Gryphiae  musarum  sedem  petii, 

ubi  ab  111.  Finclius , t.  t.  Rectore  Magnifico,  civibus  ac- 
cademicis  adscriptus,  hisce  scholis  interfui:  111.  Hiinefeld 
de  chemia;  111.  Tillbcrg  de  physica;  111.  Hornschuch  de 
botanice  et  zoologia;  111.  Eric/ison  de  logice;  111.  Schulze 
de  physiologia  et  de  arte  cadavera  dissecandi,  111.  Sei- 
fert  de  pathologia  generali,  de  materia  medica,  de  se- 
miotica,  de  arte  fascias  chirurgicas  alligandi,  'de  fractu- 
ris luxationibusque;  111.  Berndl  de  pathologia  et  thera- 
pia speciali;  Cl.  Kneip  de  chirurgia  generali  et  speciali, 
qui  et  dux  mihi  fuit  in  clinico  chirurgico  et  ophthal- 
miatrico. 

Anni  spatio  intermisso,  almam  musarum  sedem  Be- 
rolinensem  repetii,  ubi  a Rectore  Magnifico  111.  Dieterici 
inter  cives  academicos  relatus  nomenque  apud  Decanum 
facultatis  medicae  Spectatissimum  111.  Juenglien  professus 
sum.  In  clinico  medico  dux  mihi  fuit  Cl.  Wolff  et  Cl. 
Romberg , in  clinico  chirurgico  et  ophthalmiatrico  111. 
Juenglien . De  morborum  cordis  pulmonumque  diagno- 
stice Cl.  Romberg , de  medicina  forensi  111.  Wagner,  de 
morbis  auditus  Cl.  Dann  sicut  de  arte  obstetrica  Exp. 
Sehoeller  disserentem  audivi. 

Quibus  viris  omnibus  maxime  de  me  meritis , ea 
qua  par  est  pietate  gratias  ago  quam  maximas. 

Jam  vero  tentaminibus,  tam  philosophico  quam  me- 
dico, et  examine  rigorosn  rite  peractis,  spero  fore,  ut 
dissertatione  thesibusque  publice  defensis,  summi  medi- 
cinae et  chirurgiae  honores  in  me  conferantur. 


THESES. 


I. 

Singula  graviditatis  signa  certa  nulla  sunt. 

II. 

• i ~ * 

Mortis  certum,  signum  nullum  nisi  putredo. 

III. 

Phlebotomia  semper  est  praeferenda  arteriotomiae. 

IV. 

Icterus  non  est  morbus , sed  morbi  symptoma. 

V. 

Vermes  intestinales  spontanea  procreantur  gene- 
ratione. 


